**ПОЈЕДНОСТАВЉЕЊЕ ПОСТУПКА ПРЕТРАЖИВАЊА БАЗЕ ПОДАТАКА О СТАНДАРДИМА И СРОДНИМ ДОКУМЕНТИМА**

|  |  |
| --- | --- |
| **Назив административног поступка** | Претраживање базе података о стандардима и сродним документима |
| **Шифра поступка** | 10.09.0001 |
| **Регулаторно тело**  **(надлежно за спровођење препоруке)** | Министарство привреде  Институт за стандардизацију Србије |
| **Правни оквир којим је уређен административни поступак** | * Закон о стандардизацији ("Сл. гласник РС", бр. 36/2009-168, 46/2015-4) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове привредним друштвима и другим правним лицима, с обзиром да се, и поред електронског подношења захтева, тражи достављање документације и то доказа о уплати накнаде у оригиналу, односно овереној копији. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу, али и подносиоцу захтева. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Промена форме документа* |  | X |  | | **Образац административног захтева** |  | | | | *Увођење обрасца захтева* |  | X |  | | |
| 1. **ОБРАЗЛОЖЕЊЕ** | |
| * 1. **Документација**   ***Промена форме документације***  У обрасцу е пописа наведено је да се у поступку уз захтев доставља доказ о уплати накнаде за претраживање базе података у складу са Одлуком о висини накнада за стандарде, сродне документе и друге публикације, као и о висини накнада за услуге које врши Институт за стандардизацију Србије у обављању послова у области стандардизације („Сл. гласник РС“, бр. 54/2011-20, 91/2012-73, 113/2014-121, 76/2015-24, 37/2016-28, 75/2016-20, 78/2017-62, 8/2018-38, 54/2018-105) и да се доказ о уплати накнаде доставља у оригиналу, односно овереној копији.  Како је Институт за стандардизацију већ омогућио подношење захтева за претраживање у електронској форми путем мејла [infocentar@iss.rs](mailto:infocentar@iss.rs), то се предлаже да се на исти начин доставља и доказ о уплати накнаде за претраживање базе података, односно да се омогући електронско достављање доказа о уплати накнаде, у електронски читљивој форми, с обзиром да ће се на овај начин значајно смањити време, а тиме и трошкови, за припрему и достављање документације потребне за покретање поступка.  **За примену ове препоруке, није потребна измена прописа.**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (подаци о стандардима за које се тражи претрага и то подаци о траженом обиму претраге о стандардима, сродним документима и публикацијама, као и формат који се тражи: папир или електронска форма);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања и електронског подношења обрасца захтева.   **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА РАДНОМ ВЕРЗИЈОМ ПРОПИСА ЧИЈА СЕ ИЗМЕНА ПРЕДЛАЖЕ** *(уколико се предлаже измена прописа)* | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, поједностављењу поступка и смањењу трошкова за привредне субјекте. Препорукама се утиче на побољшање пословног амбијента. | |